Johan Heide

Johan Heide var en orgelbygger som virket i Danmark og Slesvig i 1600-tallets første halvdel. 

I august 1615 var Heide på Frederiksborg slott hvor han skulle overvære kongens ankomst. Man antar derfor at han på dette tidspunktet har vært i lære hos kongens faste orgelbygger, Nicolaus Maass.Johan Heide på natmus.dk 

Heide kan også ha vært elev av Johan Lorentz d.e. i Flensborg og fortsatt dennes virksomhet her. De to orgelbyggerne er flere ganger blitt blandet sammen av kunsthistorikere.Friis, Niels: Orgelbygning i Danmark, Dan Fog, 1971 I 1631, er han vitne sammen med hustruen, Wiebke, i Flensborg, og omtales som Hans Orgelmacher oder Heide.

I begynnelsen hadde Heide vesentlig mindre arbeider, men i 1620 bygget han et stort orgel i Husum. I 1630 dukker han opp i Tønder, hvor han utvider og forbedrer Mathias Mahns renessanseorgel fra 1596. Kort tid etter fikk Heide leveransen av et orgel til Ribe domkirke, hvilket skulle bli hans hovedverk. I 1636 treffes han i Vejle, hvor han fikk i oppdrag å bygge et nytt orgel til den krigsødelagte kirken.Friis, Niels: Orgelbygning i Danmark, Dan Fog, 1971    

 Referanser 

Kategori:Orgelbyggere